CELEX: 
Language: et
Date: 2019-02-26 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu direktiivi 2003/87/EÜ innovatsioonifondi toimimise osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Innovatsioonifond luuakse direktiivi 2003/87/EÜ
                  1
                artikli 10a lõike 8 alusel, et toetada kõigis liikmesriikides I lisas loetletud sektorites uuendusi vähese süsinikdioksiidiheitega tehnoloogiates ja protsessides, sealhulgas süsinikdioksiidi keskkonnaohutut kogumist ja kasutamist, mis aitaks oluliselt leevendada kliimamuutusi, samuti süsinikdioksiidi mahukate toodete asendamist, ning et aidata hoogustada selliste projektide ehitustegevust ja toimimist, mille eesmärk on süsinikdioksiidi keskkonnaohutu kogumine ja geoloogiline säilitamine ning edendada innovatiivseid taastuvenergia ja energia säilitamise tehnoloogia projekte 
                  2
               . Innovatsioonifond, millele on eraldatud vähemalt 450 miljonit saastekvooti, on programmi NER300 järglane. 
            
            
               Vähese süsinikdioksiidiheitega tehnoloogiatesse investeerimise toetamine on väga oluline, et saavutada Euroopa Liidu kliima- ja konkurentsieesmärgid, mis on määratletud energialiidu
                  3
                ja uuenenud tööstuspoliitika strateegias
                  4
               . Innovatsioonifond on vahend, millega tutvustatakse vähese süsinikdioksiidiheitega tehnoloogiaid, mis võimaldavad minna üle süsihappegaasivabale majandusele, nagu sätestatud heitkoguste vähendamise pikaajalises strateegias
                  5
               . Samuti suurendab see Euroopa Liidu ettevõtjate konkurentsivõimet, aidates neil nende tehnoloogiate vallas maailmas juhtpositsiooni saavutada. Innovatsioonifond toetab Euroopa energiatehnoloogia strateegilise kava (SET-kava)
                  6
                eesmärke, samuti eesmärke, mis on sätestatud Euroopa Liidu teadusuuringute raamprogrammi, eeskätt SPIRE (jätkusuutlik töötlev tööstus ressursi- ja energiatõhususe abil), biotoorainel põhinevate tööstusharude ning kütuseelementide ja vesiniku valdkonna ühisettevõtte raames avaliku ja erasektori partnerlustes. Innovatsioonifond peaks kooskõlas direktiivi 2003/87/EÜ eesmärkidega panustama ka tulevastesse partnerlustesse ja missioonidesse programmi „Horisont“ raames.
            
            
               Innovatsioonifondi eesmärk on viia ellu edukaid tutvustavaid projekte, et saavutada läbimurre vähese süsinikdioksiidiheitega tehnoloogiatesse investeerimises. Fondi eesmärk on valida välja uuenduslikud ja elujõulised tutvustavad projektid ning aidata kaasa projektide rahastamispuudujääkide ületamisele. Innovatsioonifondi portfell peaks 2030. aastaks esindama laia tehnoloogilist ja geograafilist skaalat. Innovatsioonifond toimib tõhusa, tulemusliku ja lihtsa juhtimisstruktuuri alusel, mis tagab vastutuse, läbipaistvuse ja teadmiste jagamise.
            
            
               Tutvustavate projektide potentsiaalne investeeringute maht on rahastamiskõlblikes sektorites prognooside kohaselt
                  7
                55‒68 miljardit eurot. Ehkki innovatsioonifondi maht peaks olema märkimisväärne (6 miljardit eurot (süsinikdioksiidi hind € 15 / tCO2 kohta) kuni 11 miljardit eurot (süsinikdioksiidi hind € 25 / tCO2 kohta)), on rahastamisvajadus eeldatavatest olemasolevatest ressurssidest kõvasti suurem. Seega tuleks innovatsioonifondi abi kombineerida teiste Euroopa Liidu programmide ja liikmesriikide abiga. 
            
            
               Innovatsioonifond täiendab programmi „Euroopa horisont“, sest toetab vähese süsinikdioksiidiheitega tehnoloogiaid, mida „Euroopa horisont“ või selle eelkäija „Horisont 2020“ on nende tehnoloogiate arendamise varasemates etappides rahastanud. Lisaks täiendab innovatsioonifond Euroopa Regionaalarengu Fondi tegevust uuenduse ja selle laiema kasutamise toetamisel (nt energiatõhusad lahendused VKEdele ja hoonetele, taastuvenergiaprojektid), kuid ei toeta ühtegi tegevust, mis on loetletud direktiivi 2003/87/EÜ I lisas. Euroopa ühendamise rahastu ja Euroopa struktuuri- ja investeerimisfondid võiksid toetada innovatsioonifondi rahastatud projektide taristuelemente, näiteks süsinikdioksiidi ja lämmastiku kogumise torustiku või võrguühenduste ehitamist. Innovatsioonifond teeb koostööd ka Euroopa Liidu investeeringutoetuse vahendiga (komisjoni väljapakutud InvestEU fond)
                  8
               : InvestEU fondist on võimalik saada täiendavat investeeringutoetust (nt laenutagatised või sissemaksed) projektidele, mida rahastatakse innovatsioonifondist. Komisjoni ettepanek luua InvestEU fond näeb ette, et innovatsioonifond saab InvestEU programmi raames panustada segarahastamistehingutesse (nt täiendada riski katmist InvestEU poolt).
            
            
               Innovatsioonifondi, InvestEU fondi, teiste Euroopa Liidu programmide ja liikmesriikide poolse rahastamise optimaalne kombineerimine peaks tagama selle, et uuenduslike, vähese süsinikdioksiidiheitega tehnoloogiate ja toodete tutvustamisega seotud lisakulud ja riskid oleksid hästi kaetud.
            
            
               Kaasseadusandjad on palunud komisjonil korraldada innovatsioonifondi esimene konkursikutse enne 2021. aastat, et pakkuda õigeaegset abi rahastamiskõlblikele projektidele. Ehkki väljamaksmata tulu programmi NER300 esimesest konkursivoorust on suunatud InnovFini ülemäärase eelarvepuudujäägi menetlusse ja Euroopa ühendamise rahastu võlainstrumentidesse
                  9
               , on programmi NER300 raames 2013. aastal algatatud viimasest meetmetoetuse konkursist möödunud juba üle viie aasta. 
            
            
               2.ÕIGUSAKTI VASTUVÕTMISELE EELNENUD KONSULTATSIOONID
            
            
               Programmi NER300 kogemused, sealhulgas saadud õppetundide analüüs
                  10
               , andsid väärtuslikke teadmisi innovatsioonifondi loomise jaoks. Programmi NER300 rakendamise ajal tuvastatud põhiprobleem on toetatud projektide madal edukuse määr või viivitused projekti varajases arenguetapis. Seni on 39st toetatud projekti käiku läinud vaid kuus, samas kui 14 projekti on tagasi võetud. Programmist NER300 rahastatud projektide madala edukuse määra peamiseks põhjuseks oli piisavalt läbimõtlemata projektide valimine, samuti abi hiline andmine.
            
            
               Lisaks mõjutasid madalat edukuse määra, mis on peamiselt seotud programmi NER300 ülesehitusega ja mille kontrollikoda
                  11
                hiljuti tuvastas, keeruline ja ebaselge otsustamisprotsess ja jäik valikusüsteem. Kontrollikoda soovitab seoses sellega parandada projektide valiku ja otsuste tegemise protsessi ning hinnata projekti majandusliku elujõulisuse aspekte ja selle kooskõla Euroopa Liidu prioriteetide ning liikmesriikide enda energia- ja kliimakavadega; tagada, et liikmesriigid võtavad endale enne Euroopa Liidu vahendite eraldamist kindlad ja läbipaistvad kohustused; kehtestada kriteeriumid eraldatud vahendite tagasivõtmiseks juhul, kui projektid ei vasta kokkulepitud vahe-eesmärkidele; tagada paindlikkus turul ja tehnoloogiast tingitud muutustele reageerimisel; eri toetusprogramme paremini koordineerida ja tagada kõigele lisaks täielik vastutus. 
            
            
               Lisaks korraldas komisjon kaks konsultatsioonivooru asjaomaste sidusrühmadega, et koguda asjatundjate arvamusi innovatsioonifondi ülesehituse kohta: valdkondlikud õpikojad 2017. aasta jaanuarist juunini
                  12
                ja avalik veebipõhine konsultatsioon 2018. aasta jaanuarist aprillini
                  13
               . 
            
            
               Vastavalt parema õigusloome nõuetele avaldas komisjon delegeeritud määruse eelnõu tagasiside saamiseks ajavahemikus 14. detsembrist 2018 kuni 11. jaanuarini 2019. Erinevatelt sidusrühmadelt (liikmesriigid, kutseorganisatsioonid, äriühingud) saadi 35 seisukohta. Üldiselt on seisukohad positiivsed, pooldades delegeeritud määruse vastuvõtmist ja tunnustades seda, et sidusrühmade arvamust küsiti ja võeti võimalusel arvesse ning väljendades nõustumist põhimõtete ja konkreetsete sätetega, tuues samas välja, et mõningaid tegureid, nagu asjakohaste kulude mõiste ja tagasinõudmise eeskirjad, tuleb konkursikutse raames selgitada.
            
            
               Konsultatsioonide põhjal tehti järgmised järeldused: 
            
            
               ·toetused on kõige sobilikum abi andmise vorm, kuid huvi on ka finantsinstrumentide vastu;
            
            
               ·abi peaks üldjuhul olema seotud nii investeerimiskulude kui ka tegevuskuludega; 
            
            
               ·rahastamiskõlblikkuse kriteeriumides peaksid olema kehtestatud konkreetsete vahe-eesmärkide saavutamise tähtajad;
            
            
               ·rakendusprotsess peaks olema korraldatud kahes etapis; 
            
         
         
            
               ·projekti hindamine peaks tuginema mitmele kriteeriumile: süsinikdioksiidiheite vähendamise potentsiaal, mastabeeritavus, uuenduslikkuse määr, laenukõlblikkus ja eeldatav teostamiskulu; 
            
            
               ·vaja on õiglast rahastamistasakaalu sektorite (energia, tööstus) ja tehnoloogiate vahel;
            
            
               ·projekti arendamisabi andmine potentsiaalsetele, kuid veel piisavalt läbimõtlemata projektidele annaks lisaväärtuse ja vähendaks projekti ettevalmistamiseks vajalikku aega. 
            
            
               Delegeeritud määruse ettepanek on kooskõlas valdava osaga eelistustest, mida sidusrühmad on kõigi ülalnimetatud elementide puhul väljendanud.
            
            
               Komisjon tellis spetsiaalse turu katsetamise uuringu
                  14
               , mis tehti ligikaudu 500 asjatundja seas, et prognoosida innovatsioonifondi tulemuslikkust ja selle potentsiaalset turgu pärast selle loomist. 
            
            
               Komisjon moodustas kooskõlas delegeeritud õigusaktide
                  15
                kohta võetud ühisseisukohaga spetsiaalse innovatsioonifondi eksperdirühma
                  16
                ning kohtus 8. juunil ja 4. Detsembril 2018. aastal rahastamiskõlblikest sektoritest pärit ekspertidega, kelle on ametisse määranud liikmesriigid. Koosolekutele kutsuti Euroopa Parlamendi ja Euroopa Liidu Nõukogu esindajad. Esimesel koosolekul toetasid eksperdid üldjoontes mõjuhinnanguks välja pakutud võimalusi. Teisel koosolekul väljendasid eksperdid oma üldist rahulolu määruse eelnõu reguleerimisala ja paindlikkusega, mida see muutuvate turutingimustega kohanemiseks ja kogemustest õppimiseks pakub. Ekspertide kommentaaride põhjal anti komisjonile lisakohustus konsulteerida liikmesriikidega kutse teksti üle ja rakendusametile kohustus toetada liikmesriike nende pingutustes tutvustada innovatsioonifondi ja suhelda projekti esitajatega. Lisaks tõsteti väiksemahuliste projektide künnist 7,5 miljoni euroni. Täpsustati valikukriteeriumi „projekti valmidusaste“ tähendust, sealhulgas asjaomase liikmesriigi abi olulisust. Tehti väikseid muudatusi tekstis ja lisati selgitusi, sealhulgas asjakohaste kulude määratluse kohta. Samuti selgitas komisjon, et eksperdirühm kaasatakse konkursikutsete koostamise etapis.
            
            
               Pidades silmas innovatsioonifondi olulisust, tegi komisjon mõjuhinnangu, et analüüsida iga praeguses ettepanekus käsitletud rakendamisega seotud küsimuse puhul mitut võimalust. Eelistatud poliitikavariandi kohaselt annab fond jätkuvalt abi täiendavate projektikulude puhul, mis on seotud innovatsiooniga (nagu NER300 alusel), kuid maksab toetusi välja paindlikumalt, tuginedes projekti koostamise ja elluviimise vahe-eesmärkidele. Projektide paremaks valimiseks tehakse valik korrapäraste projektikonkursside kaudu, võttes aluseks mitu kriteeriumi (st kulutõhusus, kasvuhoonegaaside heite vältimine, majanduslik elujõulisus). Juhtimise lihtsustamiseks juhib innovatsioonifondi komisjon (avaliku rakendusameti toetusel). Ehkki delegeeritud akt peaks looma tegevusraamistiku, peaksid paljud otsused (nt valikumenetluse ja hindamise konkreetsed üksikasjad) jääma konkursikutse reguleerida, et muutuvaid turutingimusi oleks võimalik paremini arvesse võtta. Liikmesriikidega tuleks konsulteerida olulisemate otsuste üle (nt konkursikutse üksikasjad, eelvalitud projektide nimekiri). Selleks et vältida moonutusi süsinikdioksiiditurul, pannakse Euroopa Liidu HKSi LHÜd, mis tagavad fondile ressursid, kuni 2030. aastani võrdsetes aastamahtudes enampakkumisele ning neid mahtusid on võimalik konkursikutsete vajaduste järgi teatud piires kohandada. Fond teeb tihedat koostööd teiste Euroopa Liidu rahastamisprogrammidega, nagu näiteks programm „Euroopa horisont“, ja täiendab antavaid toetusi tagastatava abi vormis (laen, omakapital, tagatised) segarahastamistehingute kaudu, mida viiakse ellu InvestEU programmi raames, tagades niiviisi koordineeritud reaktsiooni turuvajadustele.
            
            
               Eelistatud poliitikavarianti on jõuliselt toetanud enamik sidusrühmi, kelle hulka kuuluvad tööstusharude esindajad, energiaettevõtjad, projektiarendajad, liikmesriigid või valitsusvälised organisatsioonid ja akadeemilised ringkonnad.
            
            
               Eelistatud poliitikavariant vähendab projektide esitajate ja liikmesriikide valitsuste halduskulusid, sest otsuste tegemise protsess on ühtlustatud ja otsuste tegemise aeg on lühem. Rakendusametite halduskulud kaetakse täielikult fondi vahenditest. Mingeid otseseid negatiivseid mõjusid majandusele, ühiskonnale ega keskkonnale ei prognoosita.
            
            
               Õiguskontrollikomitee palus rohkem tõendeid programmi NER300 ebaõnnestumise, delegeeritud määruse kohaldamisala ja konkursikutsete paindlikkuse kohta, samuti koostoime kohta liidu teiste programmidega. Tuginedes kontrollikoja hiljutisele aruandele, võiksid programmi NER300 puuduste põhjused olla paremini selgitatud. Mõjuhinnangus analüüsitakse nüüd põhjalikumalt seda, kuidas saavutada prognoositavuse ja paindlikkuse optimaalne tasakaal delegeeritud määruse ja konkursikutsete vahel. Innovatsioonifondi rolli selgituseks öeldakse, et see loob ühenduslüli selliste uurimisprogrammide vahel nagu „Euroopa horisont“ ja teised Euroopa Liidu programmid, millest rahastatakse tehnoloogia ja taristu kasutuselevõtmist, sealhulgas näiteks Euroopa ühendamise rahastu või InvestEU programm. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Direktiivi 2003/87/EÜ artikli 10a lõikega 8 luuakse innovatsioonifond ja sätestatakse innovatsioonifondi toimimise üldeeskirjad, eeskätt innovatsioonifondi tulude allikad, projektid, mis vastavad innovatsioonifondist abi saamise tingimustele, samuti abi väljamaksmise üldeeskirjad. Lisaks täpsustatakse artikli 10a lõikes 8 valikumenetluse kriteeriumeid ja lubatakse liikmesriikidel või Euroopa Liidul rahastamiskõlblikele projektidele lisarahastust anda. 
            
            
               Samuti on direktiivi 2003/87/EÜ artikli 10a lõikega 8 Euroopa Komisjonile antud õigus võtta vastu delegeeritud õigusakte, et täiendada kõnealust direktiivi seoses innovatsioonifondi toimimist käsitlevate normidega, sealhulgas valikumenetlus ja -kriteeriumid.
            
            
               Delegeeritud määruse ettepanekus kehtestatakse eeskirjad, mis on innovatsioonifondi toimimiseks rangelt vajalikud, samas nähakse mõningate otsuste tegemine ette konkursikutsetes ja lepingudokumentides. 
            
            
               Delegeeritud määruse ettepaneku I peatükis sätestatakse innovatsioonifondi tegevuseesmärgid ning loetelu sellest, millises vormis innovatsioonifondist abi antakse.
            
            
               Peamiseks abi andmise vahendiks fondi raames on toetused, sest lõhe rahaliste vahendite ja selliste projektide riskide vahel on suur ning see on kooskõlas sidusrühmade selgelt väljendatud eelistusega. Ettepaneku põhipeatükis, II peatükis kehtestatakse rahastamise eeskirjad. 
            
            
               Innovatsioonifond katab kuni 60 % direktiivi 2003/87/EÜ artikli 10a lõikega 8 kooskõlas olevatest asjakohastest kuludest. Delegeeritud määruse ettepanekus kasutatakse sama lisakulude määratlust kui programmi NER300 puhul, st kulude ja tulude erinevust traditsioonilise tehnoloogiaga võrreldes, sest see on kooskõlas tavadega, mida kasutatakse Euroopa Liidu riigiabi hindamisel. Samal ajal on ettepanekust kasu väiksemahulistele projektidele, sest sellega kehtestatakse asjakohaste kulude lihtsustatud määratlus.
            
            
               Fond annab abi vastavalt projektide rahavoo vajadustele. Kuni 40 % eraldatud abist antakse finantsasjade sulgemisel projektide riskide maandamiseks ettemaksega rahastamisena, et projektidega saaks võimalikult ruttu ehitamisjärku edasi liikuda. See ajendab ka kiiremini projektide finantsasjade sulgemiseni jõudma. Ülejäänud 60 % abist antakse projektidele vastavalt nende rahavoo vajadustele, kui konkreetsed vahe-eesmärgid on saavutatud. Sisse seatakse tagasinõudmismehhanism, et tagada innovatsioonifondi poolt alusetult makstud summade tagasinõudmine.
            
            
               II peatükis kehtestatakse eeskirjad konkursikutsete, taotluste menetlemise ja projektide valimise korraldamise jaoks. Tõhus konkurents Euroopa Liidu tasandil on vajalik selleks, et valida välja kasvuhoonegaaside heite vältimiseks suurima potentsiaaliga projektid ja vähendada asjaomastes sektorites olulisel määral vähese süsinikdioksiidiheitega majandusele ülemineku kulusid. 
            
            
               Fond näeb ette korrapäraste konkursikutsete korraldamise kuni aastani 2030. Selles ettepanekus ei määrata kindlaks konkursikutsete vahele jäävat ajavahemikku, seega on konkursikutsete korraldamist võimalik kohandada vajaduse ja projekti ajakava staadiumi järgi, mida hinnatakse pärast iga konkursikutse lõppu. Selleks, et vastata kaasseadusandjate ootustele, peaks esimene konkursikutse toimuma enne 31. detsembrit 2020. 
            
         
         
            
               Ettepanek näeb ette kaheetapilise taotlemismenetluse, et vähendada kulusid ja halduskoormust projekti esitajate jaoks. Kaheetapiline taotlemismenetlus peaks lihtsustama ja kiirendama nii ettevalmistusprotsessi taotlejate jaoks, kui ka aitama tuvastada kohe alguses hästi läbimõeldud projektiettepanekuid. Lisaks näeb ettepanek ette võimaluse seada konkursikutses sisse konkreetne taotlemismenetlus väiksemahulistele projektidele. 
            
            
               Ettepanek näeb ette mitu valikukriteeriumit, milleks on tõhusus, tulemuslikkus ja mastabeeritavus ning millega hinnatakse projekti potentsiaali vähendada kasvuhoonegaaside heitkoguseid, innovatsiooni taset, majanduslikku elujõulisust, laiema kohaldamise ja korratavuse võimalusi, heitkoguste vähendamise kulu ja projekti valmidusastet tehnoloogilise ja ärilise valmidusena, sealhulgas lubade olemasolu muu hulgas projekti keskkonnamõjude hindamiseks 
            
            
               Selleks et tagada abi tasakaalustatud geograafiline jaotus, nähakse ettepanekus ette lihtsustatud reeglid väiksemahulistele projektidele ja projektiarenduseks abi andmine. Samuti võimaldab see seada sisse täiendavad valikukriteeriumid järgmiste konkursikutsete jaoks.
            
            
               III peatükis nähakse innovatsioonifondile ette võimalus maksta tulu välja InvestEU programmi kaudu segarahastamistehingutena ja seeläbi anda rahastamiskõlblikele projektidele paremini suunatud abi; see kas täiendaks toetusi või oleks neile alternatiiviks. 
            
            
               IV peatükis „Juhtimine“ määratletakse innovatsioonifondi rakendamise peamised tegurid. Komisjon korraldab konkursikutsed fondist abi saamiseks tsentraalselt rakendusametite toetusel.
            
            
               Komisjon korraldab konkursikutsed fondist abi saamiseks tsentraalselt rakendusametite toetusel. See tagab lihtsama ja ühtlasema otsuste tegemise protsessi ja vähendab seeläbi projekti esitajate halduskulusid. Vajalikke ülesandeid täitvate ametite seas võiksid olla Euroopa Investeerimispank või mõni täitevamet. 
            
            
               Liikmesriikidel on oluline roll innovatsioonifondi rakendamisel. Projektide sujuvaks elluviimiseks on hädavajalik liikmesriikide abi ja pühendumine, näiteks täiendava rahalise abi andmine ja lubade väljastamise menetluste kiirendamine. Küsimustes, mis puudutavad innovatsioonifondi üldisemaid suundi, konsulteeritakse laiema sidusrühmade ringiga.
            
            
               Lisaks kehtestatakse ettepanekus aruandluse, järelevalve, hindamise, kontrolli ja avalikustamise eeskirjad.
            
            
               4.MÕJU EELARVELE
            
            
               Kõiki tegevusi, mida tehakse innovatsioonifondi raames kooskõlas käesoleva komisjoni delegeeritud määruse eelnõuga, rahastatakse tuludest, mis on saadud LHÜde müügist enampakkumisel, nagu on ette nähtud direktiivi 2003/87/EÜ artikli 10a lõikes 8, millega luuakse innovatsioonifond ja kehtestatakse selle toimimise üldeeskirjad. Komisjoni määruses (EL) nr 1031/2010 kehtestatakse üksikasjalikud eeskirjad HKSide enampakkumiste ajastamise, haldamise ja muude aspektide kohta, millest saadavad tulud kuuluvad liikmesriikidele ning mida seega kogutakse ja hallatakse väljaspool Euroopa Liidu eelarvet. Üldpõhimõte on jätkuvalt sama nagu innovatsioonifondi eelkäija, programmi NER300 puhul ning seda kohaldatakse edaspidi olenemata sellest, kes innovatsioonifondi tegevust ellu viib: Euroopa Investeerimispank (EIB) nagu programmi NER300 puhul või komisjon üksi või koos rakendusametiga.
            
            
               Võttes arvesse soovitusi, mis kontrollikoda seoses programmiga NER300
                  17
                andis, ja komisjoni suuremat rolli innovatsioonifondi rakendamisel, nähakse ette järgmist: kui komisjon otsustab innovatsioonifondi rakendada enda otsesel juhtimisel, tuleb innovatsioonifond kaasata teiste fondidega sarnasesse eelarvestruktuuri, mille korral komisjon võtab kolmandate isikute, näiteks usaldusfondide tehtud rahalise osaluse koordineerimise ja rakendamise enda peale. Sellisel juhul kogutakse kõik innovatsioonifondi tulud enampakkumise korraldajalt kooskõlas määruse (EÜ) nr 1031/2010 VII ja VIII peatüki sätetega sihtotstarbelise välistuluna Euroopa Parlamendi ja nõukogu
                  18
                määruse (EL, Euratom) 2018/1046 (finantsmäärus) artikli 21 lõigete 1 ja 5 tähenduses. Sihtotstarbelisest välistulust rahastatakse kõik kulud, ms on seotud innovatsioonifondi rakendamiseks vajalike tegevustega, sealhulgas halduskulud. Seetõttu ei oleks komisjoni delegeeritud määruse eelnõus ette nähtud innovatsioonifondi rakendamisel täiendavat mõju ELi eelarvele. 
            
            
               Teatavate eelarve täitmisega seotud ülesannete võimalikuks delegeerimiseks rakendusametile tehakse üksikasjalik kulude-tulude analüüs. Selline üksikasjalik kulude-tulude analüüs ülesannete võimalikuks delegeerimiseks kõigi Euroopa Liidu programmide raames järgmise mitmeaastase finantsraamistiku perioodil 2021–2027 on praegu ettevalmistamisel.
            
            
               Tabel 1. Võimalike projektide illustratiivsed näited
            
            
                     
                        Sektorite kategooria
                     
                  
                  
                     
                        Direktiivi 2003/87/EÜ artikli 10a lõike 8 kohaselt rahastamiskõlblikud sektorid
                     
                  
                  
                     
                        Võimalike projektide näited
                           19
                        
                     
                  
               
                     
                        Taastuvenergia
                     
                  
                  
                     
                        Tuuleenergia
                     
                  
                  
                     
                        - Avamere ujuvelektrijaamad tuuleenergia tootmiseks
                     
                     
                        - Järgmise põlvkonna turbiinid
                     
                  
               
                     
                  
                  
                     
                        Päikeseenergia
                     
                  
                  
                     
                        - Kontsentreeritud päikeseenergia tootmisjaamad
                     
                     
                        - Painduvad orgaanilised päikeseelemendid
                     
                     
                        - Ujuvrajatised fotogalvaaniliselt saadava energia tootmiseks
                     
                     
                        - Fotogalvaaniliselt saadava energia hübriidrajatised, mis keskenduvad päikeseenergiale ja salvestustehnoloogiatele
                     
                  
               
                     
                  
                  
                     
                        Maasoojusenergia
                     
                  
                  
                     
                        - Tõhustatud maasoojussüsteemid
                     
                  
               
                     
                  
                  
                     
                        Bioenergia
                     
                  
                  
                     
                        - Täiustatud biokütused
                     
                  
               
                     
                  
                  
                     
                        Ookeanienergia
                     
                  
                  
                     
                        - Tõusu-mõõnaenergia- ja laineenergiatehnoloogiad
                     
                  
               
                     
                        Energia salvestamine
                     
                  
                  
                     
                        Energia salvestamine
                     
                  
                  
                     
                        - Tooteuuendus (nt soojuse salvestamine, pumbatud soojusenergia salvestamine, läbivooluelement, liitiumioontehnoloogia või liitiumioontehnoloogia järgne tehnoloogia, suruõhkenergiasalvesti ja vedelõhkenergiasalvesti)
                     
                     
                        - Protsessiuuendus (nt plokiaheltehnoloogia ja tehisintellekt)
                     
                     
                        - Süsteemiuuendus (nt energiajuhtimissüsteemid ja laadimisjaamad sadamates)
                     
                     
                        - Ulatuslik tutvustustegevus taastuva vesiniku tootmise ja selle kasutamise kohta energia salvestamisel (nt vee elektrolüüs koos vesiniku salvestamise süsteemidega) 
                     
                  
               
                     
                        Süsinikdioksiidi kogumine ja säilitamine
                     
                  
                  
                     
                        Süsinikdioksiidi kogumine ja säilitamine
                     
                  
                  
                     
                        - Tervet süsinikdioksiidi kogumise ja säilitamise ahelat hõlmavad projektid
                     
                     
                        - Süsinikdioksiidi kogumise ja säilitamise ahelat osaliselt hõlmavad projektid, garanteeritud säilitamislepingud
                     
                  
               
                     
                        Süsinikdioksiidi kogumine ja kasutamine
                     
                  
                  
                     
                        Süsinikdioksiidi kogumine ja kasutamine
                     
                  
                  
                     
                        Süsinikdioksiidi ja süsinikku sisaldavate muude gaasiliste heitmete kogumine ja kasutatavateks kütusteks või toodeteks muundamine
                     
                  
               
                     
                        Tööstus
                     
                  
                  
                     
                        Koksi ja puhastatud naftatoodete tootmine
                     
                  
                  
                     
                        - Vähese süsinikuheitega vesinikule üleminek 
                     
                     
                        - Alternatiivsete jätkusuutlike lähteainete kasutamine
                     
                     
                  
               
                     
                  
                  
                     
                        Peamiste raudmetallide tootmine
                     
                  
                  
                     
                        - Uued sulatamisel kasutatavad taandamistehnoloogiad
                     
                     
                        - Otsesed taandamistehnoloogiad, mis põhinevad vähese süsinikuheitega vesinikul
                     
                     
                        - Elektripõhine terasetootmine
                     
                     
                        - Ülemiste kihtide gaasi ringlussevõtt
                     
                  
               
                     
                  
                  
                     
                        Peamiste mitteraudmetallide tootmine
                     
                  
                  
                     
                        - Vähesaastav elektrolüüs
                     
                     
                        - Inertsed anoodid / märguvad anoodilähedased kaldpinnalised katoodid
                     
                     
                        - Magnetiline metalltoorikute kuumuti
                     
                     
                        - Heitsoojuse ärakasutamine
                     
                  
               
                     
                  
                  
                     
                        Tsemendi ja tsemenditoodete tootmine
                     
                  
                  
                     
                        - Väiksema süsinikdioksiidiheitega toodetud tsement
                     
                     
                        - Väiksema süsinikdioksiidiheitega toodetud tsement 
                     
                     
                        - Muutused betooni koostises
                     
                  
               
                     
                  
                  
                     
                        Lubja- ja kipsitooted
                     
                  
                  
                     
                        - süsiniku kontsentratsiooni suurendamine, näiteks tsüklite kasutamisega
                     
                     
                        - Kasutamine koos hapnikuspõletamise protsessiga
                     
                  
               
                     
                  
                  
                     
                        Klaasi ja klaasitoodete tootmine
                     
                  
                  
                     
                        - Elektriahjud
                     
                     
                        - Hapnikuspõletamine (sh soojustagastus) 
                     
                     
                        - Biokütustele või vähese süsinikdioksiidiheitega vesinikule üleminek 
                     
                     
                        - Partiide muutmine ja kaubaalustele paigutamine (nt mittekarbonaatsed materjalid või madalama sulamistemperatuuriga klaas)
                     
                  
               
                     
                  
                  
                     
                        Savitoodete ja tulekindlate toodete tootmine
                     
                  
                  
                     
                        - Elektriahjud ja -kuivatid
                     
                     
                        - Muud kuumutamata tooted või madalkuumustooted
                     
                     
                        - Muu tooteuuendus
                     
                  
               
                     
                  
                  
                     
                        Paberi ja pabertoodete tootmine
                     
                  
                  
                     
                        - Uued kuivatusmeetodid
                     
                     
                        - Kiulise materjali vahustamine
                     
                     
                        - Mustleelise gaasistamine
                     
                     
                        - Ensümaatiline eeltöötlus
                     
                     
                        - Soojustagastus
                     
                     
                        - Ligniini elektrokeemiline depolümerisatsioon
                     
                  
               
                     
                  
                  
                     
                        Kemikaalide ja keemiatoodete tootmine
                     
                  
                  
                     
                        - Alternatiivsete süsinikuallikate kasutamine või parem kasutamine: süsinikdioksiid, biomass, jäätmed, heitgaas, jäägid ja ringlusse võetud ressursid
                     
                     
                        - Materjaliarenduse läbimurded (nt suure jõudlusega funktsionaalsed materjalid, sh kerged materjalid vähese süsinikdioksiidiheitega energiaallikates, liikuvus ja eluasemed)
                     
                     
                        - Taastuvenergia kasutamine
                     
                     
                        - Vähese süsinikuheitega vesiniku tootmine ja kasutamine
                     
                     
                        - Elektrifitseeritud protsessid, sh mittekonventsionaalsete energiaallikate kaudu 
                     
                  
               
                     
                  
                  
                     
                        Muud direktiivi 2003/87/EÜ I lisaga hõlmatud sektorid
                     
                  
                  
                     
                        - Vähese süsinikuheitega vesiniku tootmine koos taastuvelektriga või süsinikdioksiidi kogumise ja säilitamisega
                     
                     
                        - Uuenduslike, vähese süsinikdioksiidiheitega rehvide tootmine 
                     
                  
               
                     
                        Valdkondadevahelised küsimused
                     
                  
                  
                     
                        Valdkondadevahelised projektid ja tööstussümbioos
                     
                  
                  
                     
                        - Mis tahes kombinatsioon eespool nimetatutest
                     
                     
                        - Süsinikdioksiidi kogumine mitmest tööstusrajatisest, süsinikdioksiidi transport, kasutamine ja ladustamine
                     
                     
                        - Uue tehnoloogiaga suuremahuliste akude tootmine ja tutvustamine
                     
                     
                        - Vähese süsinikuheitega vesiniku kasutamine ja ladustamine ning infrastruktuuriprojektid
                     
                     
                        - Elektrisõiduki laadimine
                     
                     
                        - Taastuvenergia hübriidsüsteemid 
                     
                     
                        - Tööstuslikud soojendussüsteemid soojuspumpadega
                     
                  
               
            
               KOMISJONI DELEGEERITUD MÄÄRUS (EL) …/…,
            
            
               26.2.2019,
            
            
               millega täiendatakse Euroopa Parlamendi ja nõukogu direktiivi 2003/87/EÜ innovatsioonifondi toimimise osas
            
            
               (EMPs kohaldatav tekst)
            
            
               EUROOPA KOMISJON,
            
         
         
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ
                  20
               , ja eeskätt selle artikli 10a lõike 8 neljandat lõiku,
            
            
               ning arvestades järgmist: 
            
            
               (1)Innovatsioonifondi toimimise üksikasjalike eeskirjade kehtestamisel tuleks võtta arvesse õppetunde, mis saadi programmiga NER300, mis loodi direktiiviga 2003/87/EÜ ja mida rakendati komisjoni otsuse 2010/670/EÜ
                  21
                alusel; eeskätt tuleks arvesse võtta kontrollikoja aruande
                  22
                järeldusi;
            
            
               (2)Selleks et korvata rahastamiskõlblike projektide väiksemat kasumlikkust ja suuremaid tehnoloogilisi riske võrreldes traditsiooniliste tehnoloogiatega, peaks oluline osa innovatsioonifondi rahastamisest toimuma abi vormis. Seetõttu tuleks kehtestada üksikasjalikud abi väljamaksmise eeskirjad. 
            
            
               (3)Kuna rahastamiskõlblike projektide riskid ja kasumlikkus võivad sektorite ja projektitegevuste arvestuses olla erinevad ning aja jooksul muutuda, on asjakohane lubada osa innovatsioonifondi abist anda Euroopa Liidu investeeringutoetuse vahendite raames segarahastamistehingute sissemaksetena, samuti muudes vormides, mis on ette nähtud Euroopa Parlamendi ja nõukogu määruses (EL, Euratom) 2018/1046
                  23
                (finantsmäärus).
            
            
               (4)Asjakohane on kaaluda rahastamiskõlbliku projekti kogukulude ja samaväärse, kuid konventsionaalset tehnoloogiat kasutava projekti kogukulude vahelisi erinevusi, sest need on innovatsioonifondi raames finantseerimisel asjakohased kulud. Selleks aga, et vältida väiksemahuliste projektide puhul ülemäärast halduskoormust ja tegeleda konkreetsete rahastamisprobleemidega, tuleks väiksemahulise projekti asjakohaseid kulusid käsitada sellise projekti kapitalimahutuse kogukuludena.
            
            
               (5)Selleks et piisavad rahalised vahendid oleksid rahastamiskõlblikele projektidele õigel ajal kättesaadavad, peaks abi väljamaksmine olenema vahe-eesmärkide saavutamisest. Kõigi projektide puhul peaks vahe-eesmärkide hulka kuuluma ka finantsasjade sulgemine ja projekti alustamine. Kuna mõne projekti puhul võib abi maksmine olla vajalik muul ajal, tuleks ette näha võimalus määratleda lepingu dokumentatsioonis täiendavad vahe-eesmärgid. 
            
            
               (6)Selleks et suurendada projektide edukuse tõenäosust, tuleks ette näha võimalus maksta osa toetusest välja enne projekti alustamist. Toetuste väljamaksmine peaks põhimõtteliselt algama finantsasjade sulgemisel ning jätkuma projekti arendamise ja elluviimise ajal.
            
            
               (7)Valdav osa innovatsioonifondi abist peaks sõltuma kasvuhoonegaaside heite tõendatud vältimisest. Oluline mahajäämus kasvuhoonegaaside heite kavandatud vältimisel peaks seega tooma kaasa sellisest vältimisest sõltuva abi summa vähendamise ja tagasinõudmise. Abi vähendamise ja tagasinõudmise mehhanism peaks aga olema piisavalt paindlik, et võtta arvesse innovatsioonifondist toetatavate projektide uuenduslikku iseloomu. 
            
            
               (8)Innovatsioonifondi raames antavaid toetusi tuleks anda konkurentsipõhise valikuprotsessi alusel konkursikutsete kaudu. Selleks et vähendada projektide esitajate halduskoormust, tuleks sisse seada kaheetapiline taotlemismenetlus, mis hõlmaks huvi väljendamist ja täieliku taotluse esitamist. 
            
            
               (9)Projekte, millele innovatsioonifondi abi taotletakse, tuleks hinnata kvalitatiivsete ja kvantitatiivsete kriteeriumide alusel. Selliste kriteeriumide kombineerimine peaks tagama projekti hindamise terviklikkuse selle tehnoloogilise ja ärialase potentsiaali seisukohast. Õiglase ja tulemuspõhise valiku tagamiseks tuleks projekte valida ühesuguste valikukriteeriumide alusel, kuid neid tuleks hinnata ja järjestada eeskätt teiste sama sektori projektidega võrreldes ning seejärel sektoriüleselt teiste projektidega võrreldes. 
            
            
               (10)Projekte, mille planeerimine, ärimudel ning finantsiline ja õiguslik struktuur ei tundu piisavalt läbimõeldud, eeskätt asjaomase liikmesriigi abi või vajalike riiklike lubade võimaliku puudumise tõttu, ei tohiks valida innovatsioonifondi abi saajaks. Sellised projektid võivad aga olla paljutõotavad. Seetõttu tuleks sätestada võimalus anda sellistele projektidele arendamisabi. Projektide arendamisabi peaks eeskätt tooma kasu väiksemahulistele projektidele ja väiksema sissetulekuga riikide projektidele, et aidata saavutada innovatsioonifondi abi geograafiliselt tasakaalustatud jaotus. 
            
            
               (11)Oluline on saavutada innovatsioonifondi abi geograafiliselt tasakaalustatud jaotus. Vältimaks olukorda, kus mõned liikmesriigid ei ole piisavalt hõlmatud, tuleks ette näha võimalus kehtestada täiendavad valikukriteeriumid, et teise või järgmise konkursikutsega saavutada geograafiline tasakaalustatus.
            
            
               (12)Komisjon peaks tagama innovatsioonifondi rakendamise. Komisjonil peaks siiski olema võimalik delegeerida mõningaid rakendustegevusi, sealhulgas näiteks konkursikutse korraldamine, projektide eelvaliku tegemine või toetuste lepinguste küsimuste haldamine, rakendusametitele.
            
            
               (13)Innovatsioonifondi tulusid, sealhulgas komisjoni määruse (EL) nr 1031/2010
                  24
                kohaseid ühise enampakkumisplatvormiga konverteeritud saastekvootide tulusid, tuleks hallata kooskõlas direktiivi 2003/87/EÜ eesmärkidega. Komisjon peaks seega seda ülesannet täitma ise ning komisjonil peaks olema võimalus delegeerida see ülesanne Euroopa Investeerimispangale.
            
            
               (14)Komisjon peaks kohaldama eri eeskirju olenevalt innovatsioonifondi rakendamise mudelist. Kui innovatsioonifondi rakendatakse komisjoni otsesel juhtimisel, peaksid käesoleva määruse sätted olema täielikult vastavuses finantsmääruse sätetega. 
            
            
               (15)Liikmesriikidel peaks innovatsioonifondi rakendamisel olema tähtis roll. Eeskätt peaks komisjon pidama liikmesriikidega nõu olulisemate rakendusotsuste üle, samuti innovatsioonifondi arendamise üle.
            
            
               (16)Innovatsioonifondi tuleks rakendada kooskõlas usaldusväärsete finantsjuhtimise põhimõtetega, nagu finantsmääruses sätestatud.
            
            
               (17)(17)Sätestada tuleks aruandluse, vastutuse ja finantskontrolli selge korraldus tagamaks, et: komisjon saab täieliku ja õigeaegse teabe innovatsioonifondi toetatud projektide edusammude kohta; innovatsioonifondi haldavad üksused kohaldavad usaldusväärseid finantsjuhtimise põhimõtteid ning liikmesriike teavitatakse õigel ajal innovatsioonifondi rakendamisest.
            
         
         
            
            
               ON VASTU VÕTNUD KÄESOLEVA MÄÄRUSE:
            
            
               I PEATÜKK 
               ÜLDSÄTTED
            
            
               Artikkel 1
                  Sisu 
            
            
               Käesolevas määruses sätestatakse üksikasjalikud eeskirjad, mis täiendavad direktiivi 2003/87/EÜ seoses järgmisega: 
            
            
               (a)kooskõlas direktiivi 2003/87/EÜ artikli 10a lõikega 8 loodud innovatsioonifondi tegevuseesmärgid;
            
            
               (b)innovatsioonifondi raames antava abi vormid;
            
            
               (c)innovatsioonifondi abi taotlemise menetlus; 
            
            
               (d)innovatsioonifondi raames projektide valimise menetlus ja kriteeriumid;
            
            
               (e)innovatsioonifondi abi väljamaksmine;
            
            
               (f)innovatsioonifondi juhtimine;
            
            
               (g)innovatsioonifondi tegevuse aruandlus, järelevalve, hindamine, kontrollimine ja avalikustamine.
            
            
               Artikkel 2
                  Mõisted
            
            
               Käesolevas määruses kasutatakse järgmisi mõisteid:
            
            
               (1)„finantsasjade sulgemine“ – projekti arengutsükli see hetk, kui kõik projekti- ja rahastamislepingud on allkirjastatud ning kõik neis nõutavad tingimused on täidetud;
            
            
               (2)„projekti alustamine“ – projekti arengutsükli see hetk, kui kõik projekti toimimiseks nõutavad elemendid ja süsteemid on kontrollitud ning tegevusi, mille tulemuseks on kasvuhoonegaaside heite tõhus vältimine, on alustatud. 
            
            
               (3)„väiksemahuline projekt“ – projekt, mille kapitalimahutuse kogukulu ei ületa 7 500 000 eurot.
            
            
               Artikkel 3
                  Tegevuseesmärgid 
            
            
               Innovatsioonifondi tegevusel on järgmised eesmärgid:
            
            
               (a)toetada projekte, milles kasutatakse äärmiselt uuenduslikke tehnoloogiaid, protsesse või tooteid, mis on piisavalt läbi mõeldud ning millel on suur potentsiaal vähendada kasvuhoonegaaside heidet; 
            
         
         
            
               (b)pakkuda rahalist abi, mida on kohandatud rahastamiskõlblike projektide turuvajaduste ja riskiprofiili järgi, kaasates samas täiendavaid avaliku ja erasektori vahendeid;
            
            
               (c)tagada, et innovatsioonifondi tulu hallatakse kooskõlas direktiivi 2003/87/EÜ eesmärkidega.
            
            
               Artikkel 4
                  Innovatsioonifondi abi vormid 
            
            
               Innovatsioonifondi abi projektile võib olla järgmises vormis:
            
            
               (a)toetused;
            
            
               (b)segarahastamistehingutes osalemine Euroopa Liidu investeeringutoetuse vahendi alusel; 
            
            
               (c)kui see on direktiivi 2003/87/EÜ eesmärkide saavutamiseks vajalik, siis ükskõik milline muu rahastamisvorm, mis on ette nähtud määruses (EL, Euratom) 2018/1046 („finantsmäärus“), eeskätt auhindade ja hangete puhul. 
            
            
            
               II PEATÜKK 
               TOETUSTE SUHTES KOHALDATAVAD ERISÄTTED
            
            
               Artikkel 5
                  Asjakohased kulud 
            
            
               1.Direktiivi 2003/87/EÜ artikli 10a lõike 8 kolmanda lõigu neljanda lause puhul tähistavad asjakohased kulud lisakulusid, mida projekti esitajad kannavad seoses uuendusliku tehnoloogia kohaldamisega kasvuhoonegaaside heite vähendamise või vältimise eesmärgil. Asjakohased kulud arvutatakse erinevusena kapitalimahutuse kogusumma parima prognoosi, tegevuskulude nüüdispuhasväärtuse ja pärast projekti alustamist kümne aasta vältel saadava kasu ning tulemuste vahel, milleni jõutakse samalaadse arvutusega, kuid tuginedes traditsioonilisele tootmisviisile ja samasugusele tootmismahule, mis tagab asjaomase lõpptoote tõhusa tootmise. 
            
            
               Kui esimeses lõigus viidatud traditsiooniline tootmisviis puudub, on asjakohasteks kuludeks kapitalimahutuse kogusumma parim prognoos, tegevuskulude nüüdispuhasväärtus ja pärast projekti alustamist kümne aasta vältel saadav kasu. 
            
            
               2.Väiksemahuliste projektide asjakohased kulud on projekti kapitalimahutuse kogukulud. 
            
            
               Artikkel 6
                  Toetuste väljamaksmine
            
            
               1.Innovatsioonifondi abi makstakse toetuse vormis välja varem määratud vahe-eesmärkide saavutamisel. 
            
            
               2.Kõigi projektide puhul tuginevad lõikes 1 viidatud vahe-eesmärgid projekti arendamise tsüklile ja peavad olema vähemalt järgmised:
            
            
               (a)finantsasjade sulgemine;
            
            
               (b)projekti alustamine.
            
            
               3.Võttes arvesse kasutatud tehnoloogiat ja selle sektori või nende sektorite konkreetseid asjaolusid, milles seda tehnoloogiat kasutatakse, võib lepingudokumentides määrata täiendavad vahe-eesmärgid.
            
            
               4.Kuni 40 % konkreetsele projektile ette nähtud innovatsioonifondi abi kogusummast, sealhulgas projekti arendamisabi, makstakse välja finantsasjade sulgemisel või konkreetse vahe-eesmärgi saavutmisel enne finantsasjade sulgemist eeldusel, et selline vahe-eesmärk on määratud kooskõlas lõikega 3. 
            
         
         
            
               5.Kui innovatsioonifondi abi kogusumma konkreetsele projektile ei ole välja makstud kooskõlas lõikega 4, makstakse see summa välja pärast finantsasjade sulgemist. Abi võib osaliselt välja maksta enne projekti alustamist ja aastaste osamaksetena pärast projekti alustamist. 
            
            
               6.Käesoleva artikli lõigete 4 ja 5 puhul hõlmab konkreetsele projektile antava innovatsioonifondi abi kogusumma innovatsioonifondi abi seda summat, mis on sellele projektile antud projekti arendamisabina kooskõlas artikliga 13.
            
            
               Artikkel 7
                  Üldised tagasinõudmise eeskirjad
            
            
               1.Komisjon võtab vajalikke meetmeid tagamaks, et käesoleva määruse alusel rahastatavate tegevuste rakendamisel kaitstakse innovatsioonifondi finantshuve pettuse, korruptsiooni ja muu ebaseadusliku tegevuse vastu ennetustegevuse, tõhusa kontrolli ja alusetult väljamakstud summade tagasinõudmisega ning vajaduse korral tõhusate, proportsionaalsete ja hoiatavate haldus- ja rahaliste karistustega.
            
            
               2.Summade tagasinõudmist kohaldatakse kooskõlas finantsmäärusega.
            
            
               3.Tagasinõudmise alused, samuti tagasinõudmise menetlus, määratletakse veelgi täpsemalt lepingudokumentides.
            
            
               Artikkel 8
                  Tagasinõudmise erieeskirjad
            
            
               1.Innovatsioonifondi abi summa, mis makstakse välja kooskõlas artikli 6 lõikega 5 pärast finantsasjade sulgemist, sõltub kasvuhoonegaaside heite ärahoidmisest, mida kontrollitakse projekti esitaja esitatavate aastaaruannete põhjal 3–10 aasta jooksul pärast projekti alustamist. Projekti esitaja esitatav lõplik aastaaruanne hõlmab teavet ära hoitud kasvuhoonegaaside heite kogumahu kohta terve aruandlusperioodi jooksul. 
            
            
               2.Kui terve aruandlusperioodi jooksul ära hoitud kasvuhoonegaaside heite kogumaht on alla 75 % planeeritud kogumahust, siis tuleb projekti esitajale makstud või makstav summa kooskõlas artikli 6 lõikega 5 proportsionaalselt tagasi nõuda või seda vähendada. 
            
            
               3.Kui projekti ei suudeta kindlaks määratud ajal alustada või kui projekti esitaja ei suuda tõestada, et kasvuhoonegaaside heidet suudetakse reaalselt ära hoida, nõutakse pärast finantsasjade sulgemist kooskõlas artikli 6 lõikega 5 välja makstud summa täielikult tagasi. 
            
            
               4.Kui lõigetes 2 ja 3 viidatud olukorrad ilmnevad ebatavaliste asjaolude tõttu, mis on väljaspool projekti esitaja kontrolli, ja kui projekti esitaja tõestab projekti potentsiaali saavutada kasvuhoonegaaside heitkoguste ärahoidmine suuremas mahus, kui aruandes märgitud, või kui projekti esitaja tõestab, et projektiga on võimalik saavutada väikese süsinikusisaldusega seotud uuendustegevusest märkimisväärne tulu, võib komisjon otsustada mitte kohaldada lõigete 2 ja 3 kohaseid tagasinõudmismehhanisme.
            
            
               5.Tagasinõudmise alused ja tagasinõudmise menetlus määratletakse veelgi täpsemalt lepingudokumentides. 
            
            
               6.Käesoleva artikli lõigetes 3 ja 4 kehtestatud eeskirjad ei piira artiklis 7 sätestatud üldiste tagasinõudmise eeskirjade kohaldamist.
            
            
               Artikkel 9
                  Konkursikutsed
            
            
               1.Projekti esitajaid kutsutakse taotlema innovatsioonifondist abi komisjoni algatatud avatud konkursikutsete kaudu.
            
            
               Enne kui komisjon võtab vastu otsuse algatada konkursikutse, konsulteerib ta liikmesriikidega otsuse eelnõu üle.
            
            
               2.Komisjoni otsus algatada konkursikutsed sisaldab vähemalt järgmist:
            
            
               (a)innovatsioonifondi abi kogusumma, mis on konkursi jaoks olemas; 
            
            
               (b)innovatsioonifondi abi maksimaalne summa, mis on projekti arendamisabi jaoks olemas;
            
            
               (c)taotletud projektide või sektorite liigid;
            
         
         
            
               (d)taotlusmenetluse kirjeldus ja üksikasjalik nimekiri teabest ja dokumentidest, mis tuleb igas taotlemismenetluse etapis esitada;
            
            
               (e)üksikasjalik teave valikumenetluse kohta, sealhulgas hindamise ja pingereastamise metoodika;
            
            
               (f)juhul, kui väiksemahuliste projektide puhul kohaldatakse kooskõlas artikli 10 lõike 4 ja artikli 12 lõikega 6 konkreetset taotlemis- ja valikumenetlust, siis eeskirjad nende konkreetsete menetluste kohta;
            
            
               (g)juhul, kui komisjon reserveerib osa olemasolevast innovatsioonifondi abist väiksemahuliste projektide konkursikutseks, siis selle osa maht;
            
            
               (h)juhul, kui kooskõlas artikli 11 lõikega 2 kohaldatakse innovatsioonifondi abi geograafiliselt tasakaalustatud jaotuse saavutamiseks täiendavaid valikukriteeriume, siis nimetatud kriteeriumid.
            
            
               Artikkel 10
                  Taotluste esitamise kord
            
            
               1.Rakendusamet kogub taotlusi ja korraldab taotlemismenetlust kahes järjestikuses etapis: 
            
            
               (a)osalemise huvist teatamine;
            
            
               (b)lõpliku taotluse esitamine.
            
            
               2.Huvist teatamise etapis peab projekti esitaja esitama projekti olulisemate tunnuste kirjelduse kooskõlas konkursikutses kehtestatud nõuetega, sealhulgas kirjeldama projekti tõhusust, uuenduslikkuse määra ja väljatöötamise põhjalikkust, nagu artikli 11 lõike 1 punktides a, b ja c täpsustatud. 
            
            
               3.Täieliku taotluse esitamise etapis peab projekti esitaja esitama projekti üksikasjaliku kirjelduse ja kõik lisadokumendid, sealhulgas teadmiste jagamise kava.
            
            
               4. 
                     Väiksemahuliste projektide puhul võib kohaldada lihtsustatud taotlusmenetlust.
            
            
               Artikkel 11
                  Valikukriteeriumid 
            
            
               1.Innovatsioonifondi abi andmiseks projektide valimine tugineb järgmistele kriteeriumidele:
            
            
               (a)tõhusus kasvuhoonegaaside heite ärahoidmine potentsiaalina, mida vajaduse korral võrreldakse direktiivi 2003/87/EÜ artikli 10a lõikes 2 viidatud künnistega;
            
            
               (b)projekti uuenduslikkuse määr võrreldes hetkeseisuga;
            
            
               (c)projekti valmidusaste planeerimise, ärimudeli ning finantsilise ja õigusliku struktuuri seisukohast, samuti väljavaade saavutada finantsasjade sulgemine varem määratud tähtaja jooksul, mis ei ole pikem kui neli aastat alates otsuse tegemisest; 
            
            
               (d)tehniline potentsiaal ja turupotentsiaal projekti laialdaseks kohaldamiseks või kordamiseks või kulude vähendamiseks tulevikus;
            
            
               (e)projekti tõhusus asjakohaste kulude seisukohast, millest on maha arvatud projekti esitaja poolt nende kulude katmiseks tehtud panus, mis on jagatud ärahoitava kasvuhoonegaaside heite, toodetava või salvestatava energia või esimese kümne tegevusaasta jooksul salvestatava süsinikdioksiidi kavandatud kogumahuga.
            
            
               2.Projekti valikul võib kohaldada ka lisakriteeriume, mille eesmärk on saavutada innovatsioonifondi abi geograafiliselt tasakaalustatud jaotus.
            
         
         
            
               Artikkel 12
                  Valikumenetlus 
            
            
               1.Tuginedes huvist teatamise etapis saabunud taotlustele, hindab rakendusamet iga projekti puhul selle rahastamiskõlblikkust kooskõlas direktiivi 2003/87/EÜ artikli 10a lõikega 8. Rakendusamet jätkab seejärel rahastamiskõlblike projektide valikumenetlust käesoleva artikli lõigete 2 ja 3 alusel. 
            
            
               2.Tuginedes huvist teatamise etapis saadud taotlustele, koostab rakendusamet loetelu projektidest, mis vastavad artikli 11 lõike 1 punktides a, b ja c kehtestatud valikukriteeriumidele, ning kutsub nende projektide esitajaid esitama lõpliku taotluse.
            
            
               Kui rakendusasutus järeldas, et projekt vastab artikli 11 lõike 1 punktides a ja b sätestatud valikukriteeriumidele, kuid ei vasta artikli 11 lõike 1 punktis c kehtestatud kriteeriumile, hindab rakendusasutus seda, kas projektil on potentsiaali vastata kõigile valikukriteeriumitele juhul, kui seda edasi arendatakse. Kui projektil on selline potentsiaal, võib rakendusamet anda asjaomasele projektile arendamisabi või kui seda ülesannet täidab komisjon, pakkuda komisjonile välja, et komisjon annaks projektile arendamisabi.
            
            
               3.Kooskõlas käesoleva artikli lõikega 2 saadud lõpliku taotluse alusel jätkab rakendusamet projekti hindamist ja järjestamist, tuginedes kõigile artiklis 11 sätestatud valikukriteeriumidele. Hindamise võrdleb rakendusamet projekte teiste sama sektori projektidega, samuti muude sektorite projektidega ning koostab nimekirja eelvalitud projektidest. 
            
            
               4.Lõikes 3 viidatud eelvalitud projektide loetelu ja vajaduse korral teave lõike 2 teises lõigus viidatud võimaluse kohta edastatakse komisjonile ning see sisaldab vähemalt järgmist:
            
            
                     
                        (a)kinnitus rahastamiskõlblikkuse ja valikukriteeriumide täitmise kohta;
                     
                     
                        (b)projekti hindamise ja järjestamise üksikasjad;
                     
                     
                        (c)artiklis 5 viidatud projekti kogukulud ja asjakohased kulud (eurodes);
                     
                     
                        (d)taotlus innovatsioonifondi abi kogusummale (eurodes); 
                     
                     
                        (e)välditava kasvuhoonegaaside heite kavandatav maht;
                     
                     
                        (f)toodetava või salvestatava energia kavandatav maht; 
                     
                     
                        (g)salvestatava süsinikdioksiidi kavandatav maht;
                     
                     
                        (h)teave projekti esitaja taotletava innovatsioonifondi abi õigusliku vormi kohta.
                     
                     
                        5.Teabe põhjal, mis edastati käesoleva artikli lõike 4 kohaselt, võtab komisjon pärast liikmesriikidega konsulteerimist kooskõlas artikli 21 lõikega 2 vastu abi eraldamise otsuse, täpsustades valitud projektile antava abi, ja koostab vajaduse korral reservnimekirja.
                     
                     
                        6.Väiksemahuliste projektide puhul võib kohaldada valiku erimenetlust.
                     
                     
                        Artikkel 13
                           Projekti arendamisabi
                     
                     
                        1.Komisjon määrab pärast liikmesriikidega konsulteerimist kooskõlas artikli 21 lõike 2 punktiga c kindlaks innovatsioonifondi abi maksimaalse summa, mis on projekti arendamisabiks olemas;
                     
                     
                        2.Projekti arendamisabi annab toetuse vormis kas komisjon või rakendusamet kooskõlas artikli 12 lõikega 2.
                     
                     
                        3.Projekti arendamisabi kaudu võib rahastada järgmisi tegevusi:
                     
                     
                        (a)projekti dokumentide või projekti osade täiustamine ja arendamine, et tagada projekti väljatöötamise piisav põhjalikkus;
                     
                     
                        (b)projekti teostatavuse hindamine, sealhulgas tehnoloogilised ja majanduslikud uuringud;
                     
                     
                        (c)nõustamine projekti finantsilise ja õigusliku struktuuri alal;
                     
                     
                        (d)projekti esitaja suutlikkuse arendamine.
                     
                     
                        4.Projekti arendamisabi puhul on asjakohasteks kuludeks kõik projekti arendamisega seotud kulud. Innovatsioonifond võib rahastada kuni 100 % asjakohastest kuludest. 
                     
                     
                        III PEATÜKK
                        INNOVATSIOONIFONDI ANTAVA ABI VORMIDE (V.A TOETUSED) SUHTES KOHALDATAVAD ERISÄTTED
                     
                     
                        Artikkel 14
                           Innovatsioonifondi abi andmine segarahastamistehingutes osalemisena Euroopa Liidu investeeringutoetuse vahendi alusel
                     
                     
                        1.Kui komisjon otsustab maksta välja innovatsioonifondi abi osalemisena segarahastamistehingutes ELi investeeringutoetuse vahendi alusel, rakendatakse innovatsioonifondi abi kooskõlas ELi investeeringutoetuse vahendi suhtes kohaldatavate eeskirjadega. Projektide rahastamiskõlblikkust hinnatakse siiski direktiivi 2003/87/EÜ artikli 10a lõike 8 alusel. 
                     
                     
                        2.Komisjon võtab pärast liikmesriikidega konsulteerimist vastu otsuse, milles täpsustab, kas segarahastamistehingutes osalemine toimub tagastamatu abi või tagasimakstava abi või mõlema vormis, ning märgib ära, milline innovatsioonifondi abi summa on ELi investeeringutoetuse vahendi kaudu väljamaksmiseks olemas. 
                     
                     
                        Artikkel 15
                        Finantsmääruses sätestatud muudes vormides antavat innovatsioonifondi abi puudutavad sätted
                     
                     
                        1.Kui komisjon otsustab innovatsioonifondi abi maksta välja ükskõik millises finantsmääruses sätestatud vormis (v.a toetused), võtab komisjon pärast konsulteerimist liikmesriikidega vastu otsuse, milles märgib ära innovatsioonifondi abi summa, mis on olemas sellises vormis abi väljamaksmiseks, samuti eeskirjad, mida kohaldatakse sellise abi rakendamise, projektide valimise ja abi väljamaksmise suhtes.
                     
                     
                        2.Käesoleva artikli alusel innovatsioonifondi abi saavad projektid peavad vastama Euroopa Liidu riigiabi eeskirjadele.
                     
                     
                  
               
               IV PEATÜKK
               JUHTIMINE 
            
            
               Artikkel 16
                  Innovatsioonifondi rakendamine 
            
            
               1.Komisjon rakendab innovatsioonifondi oma otsesel juhtimisel kooskõlas finantsmääruse artiklite 125–153 asjakohaste sätetega või kaudsel juhtimisel finantsmääruse artikli 62 lõike 1 punktis c viidatud ametite kaudu.
            
            
               2.Innovatsioonifondi rakendustegevustega seotud kulud, sealhulgas haldus- ja juhtimiskulud, katab innovatsioonifond. 
            
            
               Artikkel 17
                  Rakendusametite määramine 
            
            
               1.Kui komisjon otsustab delegeerida teatavad innovatsioonifondi rakendamisega seotud ülesanded rakendusametile, võtab komisjon vastu otsuse, millega rakendusamet ametisse määratakse.
            
            
               Komisjon ja ametisse määratud rakendusamet sõlmivad kokkuleppe, milles kehtestavad konkreetsed tingimused, mille alusel rakendusamet oma ülesandeid täitma peab.
            
            
               2.Kui komisjon rakendab innovatsioonifondi oma otsesel juhtimisel ja otsustab delegeerida teatavad rakendusülesanded rakendusametile, määrab komisjon rakendusametina ametisse mõne täitevasutuse.
            
            
               3.Kui komisjon rakendab innovatsioonifondi oma kaudsel juhtimisel määrab ta rakendusametiks ameti, millele osutatakse finantsmääruse artikli 62 lõike 1 punktis c.
            
            
               4.Kui innovatsioonifondi rakendamisega seotud ülesandeid ei delegeerita rakendusametile, täidab neid ülesandeid komisjon.
            
            
               Artikkel 18
                  Rakendusameti ülesanded
            
            
               Kooskõlas artikli 17 lõikega 1 ametisse määratud rakendusametile võib usaldada konkursikutse üldise korraldamise, innovatsioonifondi abi väljamaksmise ja valitud projektide elluviimise järelevalve. Sel eesmärgil võib rakendusametile usaldada järgmised ülesanded:
            
            
               (a)konkursikutse korraldamine;
            
         
         
            
               (b)taotlemismenetluse korraldamine, sh taotluste kogumine ja kõigi lisadokumentide analüüsimine;
            
            
               (c)projektide valimise korraldamine, sealhulgas projektile hinnangu andmine või hoolsuskohustuse hindamine ja järjestamine;
            
            
               (d)komisjoni nõustamine projektide puhul, millele antakse innovatsioonifondi abi, ja nende puhul, mis lisatakse reservnimekirja;
            
            
               (e)projekti arendamisabi määramine või andmine;
            
            
               (f)toetuslepingute ja teiste lepingute allkirjastamine olenevalt innovatsioonifondi abi vormist;
            
            
               (g)abi saanud projekte puudutavate lepingudokumentide ettevalmistamine ja haldamine;
            
            
               (h)rahastamistingimuste täitmise kontrollimine ja innovatsioonifondi tulude väljamaksmine projekti esitajatele;
            
            
               (i)projekti rakendamise järelevalve;
            
            
               (j)projekti esitajatega suhtlemine;
            
            
               (k)komisjonile aruannete esitamine, sealhulgas üldised suunised innovatsioonifondi edasiseks arenguks;
            
            
               (l)finantsaruandlus;
            
            
               (m)teavitus-, suhtlus- ja tutvustustegevus, sealhulgas tutvustavate materjalide tootmine ja innovatsioonifondi logo arendamine;
            
            
               (n)teadmiste vahetuse juhtimine;
            
            
               (o)liikmesriikide toetamine nende jõupingutustes tutvustada innovatsioonifondi ja suhelda projekti esitajatega;
            
            
               (p)kõik muud innovatsioonifondi rakendamisega seotud ülesanded.
            
            
               Artikkel 19
                  Erisätted, mida kohaldatakse innovatsioonifondi rakendamise suhtes otsesel juhtimisel 
            
            
               1.Kui komisjon määrab käesoleva määruse artikli 17 lõike 1 alusel rakendusametiks täitevameti, kohaldatakse komisjoni sellise otsuse suhtes nõukogu määruse (EÜ) nr 58/2003
                  25
                artiklis 3 viidatud tasuvusanalüüsi tulemusi ja käesoleva määruse artikli 17 lõike 1 teises lõigus osutatud kokkulepe sõlmitakse kooskõlas määrusega (EÜ) nr 58/2003 volikirja vormis.
            
            
               2.Kui otsese juhtimise kaudu välja makstavad summad nõutakse käesoleva määruse artiklite 7 ja 8 alusel tagasi, moodustavad tagasinõutud summad kooskõlas finantsmääruse artikliga 21 sihtotstarbelise tulu ja seda kasutatakse innovatsioonifondi tegevuse rahastamiseks.
            
            
               3.Kõigi komisjoni täidetavate rakendusülesannete, sealhulgas rakendusameti kaudu täidetavate ülesannete puhul, moodustab innovatsioonifondi tulu sihtotstarbelise välistulu finantsmääruse artikli 21 lõigete 1 ja 5 tähenduses. Sihtotstarbeline tulu katab ka kõik innovatsioonifondi rakendamisega seotud halduskulud. Komisjon võib halduskulude katmiseks kasutada kuni 5 % innovatsioonifondi rahastamispaketist.
            
            
               4.Innovatsioonifondist toetust saanud projekt võib toetust saada ka muust liidu rahastamisprogrammist, sealhulgas fondidest, mille puhul toimub eelarve täitmine koostöös liikmesriikidega, kui toetus ei hõlma samu kulusid. Kumulatiivne rahastamine ei tohi ületada projekti rahastamiskõlblikke kogukulusid ja toetust muudest liidu programmidest võib arvutada proportsionaalselt. 
            
         
         
            
               Artikkel 20
                  Innovatsioonifondi tulu haldamine
            
            
               1.Komisjon tagab, et innovatsioonifondile mõeldud saastekvoodid pannakse enampakkumisele kooskõlas direktiivi 2003/87/EÜ artikli 10 lõikes 4 sätestatud põhimõtete ja tingimustega ning komisjon haldab innovatsioonifondi tulusid kooskõlas direktiivi 2003/87/EÜ eesmärkidega.
            
            
               2.Komisjon tagab, et lõikes 1 osutatud tulud suunatakse õigel ajal edasi rakendusametile rakendustegevustega seotud kulude katmiseks ja eraldatud projektidele väljamaksmiseks.
            
            
               3.Komisjon võib delegeerida saastekvootide konverteerimise ja innovatsioonifondi tulude haldamise Euroopa Investeerimispangale. Sellise delegeerimise puhul sõlmivad komisjon ja Euroopa Investeerimispank kokkuleppe, milles kehtestavad konkreetsed tingimused, mille alusel Euroopa Investeerimispank innovatsioonifondi tulude haldamisega soetud ülesandeid täidab.
            
            
               4.Direktiivi 2003/87/EÜ sätete alusel kasutatakse innovatsioonifondi tulusid, mis on rahastamiskõlblikkuse perioodi lõpus toetatud projektide jaoks alles, uute projektide toetamiseks, mis vastavad direktiivi 2003/87/EÜ artikli 10a lõikes 8 sätestatud rahastamiskõlblikkuse kriteeriumidele, kuni kogu tulu on innovatsioonifondi eesmärkideks kulutatud. Sellised uued projektid valitakse uute konkursikutsete kaudu kooskõlas artikliga 9 või neid toetatakse kooskõlas artiklitega 14 või 15.
            
            
               Artikkel 21
                  Liikmesriikide roll
            
            
               1.Innovatsioonifondi rakendamisel konsulteerib komisjon liikmesriikidega ja liikmesriigid abistavad teda. 
            
            
               2.Liikmesriikidega konsulteeritakse järgmistes küsimustes:
            
            
               (a)eelvalitud projektide loetelu, sealhulgas reservnimekiri, ja projekti arendamisabi jaoks välja pakutud projektide nimekiri kooskõlas artikli 12 lõikega 2, enne abi andmist;
            
            
               (b)artikli 9 lõikes 1, artikli 14 lõikes 2 ja artikli 15 lõikes 1 viidatud komisjoni otsuste eelnõud;
            
            
               (c)innovatsioonifondi abi maksimaalne summa, mis tuleb teha projekti arendamisabi jaoks kättesaadavaks.
                     
            
            
               3.Liikmesriigid nõustavad ja toetavad komisjoni asjakohase taotluse korral järgmistes küsimustes:
            
            
               (a)üldiste suuniste andmine innovatsioonifondile;
            
            
               (b)olemasolevate või uute projektide rakendamisega seotud probleemide lahendamine;
            
            
               (c)kõigi muude projekti rakendamisega seotud probleemidega tegelemine.
            
            
               4.Komisjon annab liikmesriikidele ülevaate käesoleva määruse rakendamise, eeskätt artikli 12 lõikes 5 osutatud abi eraldamise otsuste rakendamise kohta.
            
            
               Artikkel 22
                  Sidusrühmade roll 
            
            
               Komisjon võib innovatsioonifondi rakendamisega seotud aruteludesse, sealhulgas artikli 21 lõikes 3 loetletud küsimused, kaasata sidusrühmi. 
            
            
               V PEATÜKK
               JÄRELEVALVE, ARUANDLUS JA HINDAMINE 
            
            
               Artikkel 23
                  Järelevalve ja aruandlus 
            
         
         
            
               1.Rakendusamet teeb järelevalvet innovatsioonifondi tegevuse üle, sealhulgas abina välja makstud summade üle. 
            
            
               2.Tagamaks, et lõikes 1 viidatud järelevalve tegemiseks vajalikku teavet kogutakse tõhusalt, tulemuslikult ja õigel ajal, võib projekti esitajate kohta kehtestada proportsionaalsed aruandlusnõuded. Projekti esitajate aruanded hõlmavad teavet artikli 27 kohase teadmiste jagamise tegevuste kohta.
            
            
               3.Rakendusamet edastab komisjonile korrapäraselt aruandeid oma ülesannete täitmise kohta.
            
            
               4.Rakendusamet annab komisjonile aru abi väljamaksmise tsükli kohta tervikuna, eeskätt konkursikutsete korraldamise ja projektide esitajatega sõlmitud lepingute allkirjastamise kohta.
            
            
               5.Pärast iga konkursikutse lõppu edastab komisjon liikmesriikidele aruande asjaomase konkursikutse elluviimise kohta.
            
            
               6.Komisjon annab Euroopa Liidu Nõukogule ja Euroopa Parlamendile kord aastas aru innovatsioonifondi rakendamise kohta.
            
            
               7.Rakendusametid, v.a täitevasustused, ja üksused, millele on innovatsioonifondi tulu haldamine kooskõlas artikli 20 lõikega 3 delegeeritud, esitavad komisjonile järgmise teabe:
            
            
               (a)15. veebruariks auditeerimata finantsaruanded eelnenud majandusaasta kohta, mis kestab 1. jaanuarist kuni 31. detsembrini, nendele rakendusametitele ja üksustele delegeeritud tegevuste kohta;
            
            
               (b)auditeerimata finantsaruannete edastamise aasta 15. märtsiks auditeerimata finantsaruanded eelnenud majandusaasta kohta, mis kestab 1. jaanuarist kuni 31. detsembrini, nendele rakendusametitele ja üksustele delegeeritud tegevuste kohta.
            
            
               Komisjon koostab innovatsioonifondi raamatupidamise aastaaruande iga majandusaasta kohta, mis kestab 1. jaanuarist 31. detsembrini, võttes aluseks esimese lõigu kohaselt esitatud finantsaruanded. Nende aruannete puhul tehakse sõltumatu välisaudit.
            
            
               Kõik käesolevas lõikes ette nähtud finantsaruanded ja aastaaruanded koostatakse kooskõlas raamatupidamiseeskirjadega, millele viidatakse finantsmääruse artiklis 80.
            
            
               Artikkel 24
                  Hindamine
            
            
               1.Komisjon hindab innovatsioonifondi tegevust 2025. aastal ja seejärel iga viie aasta järel. Hindamisel keskendutakse muu hulgas innovatsioonifondi ja teiste Euroopa Liidu asjakohaste programmide vahelise sünergia hindamisele, samuti innovatsioonifondi abi väljamaksmise protsessile.
            
            
               2.Tuginedes käesoleva artikli lõikes 1 osutatud hindamiste tulemustele, teeb komisjon asjakohasel juhul ettepanekuid tagamaks, et innovatsioonfond liiguks direktiivis 2003/87/EÜ ja käesoleva määruse artiklis 3 sätestatud eesmärkide saavutamise poole.
            
            
               3.Innovatsioonifondi rakendamise lõpus, kuid mitte hiljem kui 2035. aastal, teeb komisjon innovatsioonifondi tegevuse lõpphindamise.
            
            
               4.Komisjon teeb lõigete 1, 2 ja 3 kohaste hindamiste tulemused avalikult kättesaadavaks.
            
            
               VI PEATÜKK
               AUDITID, AVALIKUSTAMINE JA TEADMISTE JAGAMINE
            
            
               Artikkel 25
                  Auditid
            
            
               1.Sõltumatute välisaudiitorite, sealhulgas nende, keda Euroopa Liidu institutsioonid või asutused ei ole volitanud, tehtud auditid innovatsioonifondi abi kasutamise kohta on artikli 26 kohase üldise kindluse alus.
            
            
               2.Iga isik või üksus, kes saab innovatsioonifondi abi, nõustub kirjalikult andma vajalikud õigused ja nõutava juurdepääsu, nagu sätestatud finantsmääruse artiklis 129. 
            
         
         
            
               Artikkel 26
                  Kolmanda isiku audititele tuginemine
            
            
               Ilma et see piiraks võimalust teha edasisi auditeid, võetakse audit, mille on koostanud sõltumatu audiitor rahvusvaheliselt heakskiidetud auditistandardite kohaselt liidu rahalise abi kasutamist käsitlevate finantsaruannete ja aruannete kohta ning mis annab piisava kindluse, üldise kindluse aluseks, nagu on vajaduse korral täpsustatud valdkondlikes normides, tingimusel, et on olemas piisavad tõendid audiitori sõltumatuse ja pädevuse kohta. Selleks tehakse sõltumatu audiitori aruanne ja seonduvad auditidokumendid taotluse korral kättesaadavaks Euroopa Parlamendile, komisjonile, kontrollikojale ja liikmesriikide auditeerimisasutustele.
            
            
               Artikkel 27
                  Teavitamine, teadmiste jagamine ja avalikustamine
            
            
               1.Projekti esitaja teeb ennetavalt ja süstemaatiliselt oma veebilehel avalikult kättesaadavaks teabe, mis on seotud projektidega, mida käesoleva määruse alusel toetatakse. Selline teave hõlmab sõnaselget viidet innovatsioonifondist saadud abi kohta.
            
            
               2.Projekti esitajad tagavad sidusa, tõhusa ja sihtotstarbelise teabe andmise innovatsioonifondist saadud abi kohta erinevatele sihtrühmadele, sealhulgas meediale ja üldsusele.
            
            
               3.Innovatsioonifondi logo või teisi lepingudokumentides nõutavaid reklaamelemente kasutatakse kõigi teavitamistegevuste ja teadmiste jagamise tegevuste puhul ning neid kasutatakse avalikkusele nähtavates strateegilistes kohtades asuvatel teadetetahvlitel.
            
            
               4.Projekti esitajad annavad üksikasjalikku teavet kavandatavate tegevuste kohta kooskõlas käesoleva artikli lõigetega 1 ja 2 teadmiste jagamise kavas, mis esitatakse kooskõlas artikli 10 lõikega 3. 
            
            
               5.Rakendusamet viib ellu innovatsioonifondi abi ja abi andmise tulemustega seotud teavitus-, suhtlus- ja tutvustustegevusi. Rakendusamet korraldab spetsiaalseid seminare, õpikodasid või kui see on asjakohane, siis teist laadi tegevusi, et hõlbustada kogemuste, teadmiste ja parimate tavade vahetust seoses projektide kavandamise, ettevalmistamise ja elluviimisega ning seoses arendamisabi projektide kaudu antava rahastuse tõhususega. 
            
            
               VII PEATÜKK
               LÕPPSÄTTED
            
            
               Artikkel 28
                  Jõustumine 
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõigis liikmesriikides.
            
            
               Brüssel, 26.2.2019
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32). 
               
               
                  
                     (2)
                  
                        Näited on ära toodud seletuskirja lõpus olevas tabelis 1.
               
               
                  
                     (3)
                  
                        COM(2015)80, komisjoni teatis „Vastupidava energialiidu ja tulevikku suunatud kliimamuutuste poliitika raamstrateegia“
               
               
                  
                     (4)
                  
                        COM(2017)479, komisjoni teatis „Investeerimine aruka, innovatiivse ja jätkusuutliku tööstuse nimel. Uus ELi tööstuspoliitika strateegia“
               
               
                  
                     (5)
                  
                        Lisada viide.
               
               
                  
                     (6)
                  
                        C(2015) 6317, komisjoni teatis „Integreeritud energiatehnoloogia strateegilise kava (SET-kava) suunas: Euroopa energiasüsteemi ümberkujundamise kiirendamine“
               
               
                  
                     (7)
                  
                        Fraunhofer ISI, Ecofys (2018) Innovatsioonifondi tehnoloogilise uuenduslikkuse mõju keskkonnale ja majandusele energiamahukate tööstusharude, taastuvate energiaallikate, süsinikdioksiidi kogumise ja säilitamise ning energiasalvestuse valdkonnas
               
               
                  
                     (8)
                  
                        Komisjoni 6. juuni 2018. aasta ettepanek (COM(2018) 439 final) võtta vastu Euroopa Parlamendi ja nõukogu määrus, millega luuakse InvestEU programm, vaata: 
                  https://eur-lex.europa.eu/legal-content/EN/TXT/?uri=COM%3A2018%3A439%3AFIN
                  .
               
               
                  
                     (9)
                  
                        Komisjoni otsus (EL) 2017/2172, millega muudetakse otsust 2010/670/EL seoses esimese konkursivooru väljamaksmata tulude kasutuselevõtuga, ELT L 306, 22.11.2017, lk 24.
               
               
                  
                     (10)
                  
                        ICF (2017) 
                  NER 300 Lessons Learnt Summary report
                   
               
               
                  
                     (11)
                  
                        
                  
                     5. septembri 2018. aasta eriaruanne nr 24/2018: „Tööstuslikud süsinikdioksiidi kogumise ja säilitamise ning uuendusliku taastuvenergiatehnoloogia näidisprojektid ELis: viimase kümne aastaga ei ole saavutatud oodatud edasiminekut“
                  
                  , mis on kättesaadav kontrollikoja veebilehel: 
                  https://www.eca.europa.eu/Lists/ECADocuments/SR18_24/SR_CCS_ET.pdf
               
               
                  
                     (12)
                  
                        Valdkondlikud õpikojad ja lõppkonverents (2017) „
                  Finance for innovation: Towards the ETS Innovation Fund
                  “
               
               
                  
                     (13)
                  
                        CE Delft (2018) 
                  Avalik konsultatsioon innovatsioonifondi loomise teemal
                   ja
                  https://ec.europa.eu/clima/consultations/public-consultation-establishment-innovation-fund_et
                   
               
               
                  
                     (14)
                  
                        Ecofys (2018) 
                  Market testing for low-carbon innovation support to energy intensive industry and to power generation
               
               
                  
                     (15)
                  
                        
                  Innovatsioonifondi eksperdirühm
               
               
                  
                     (16)
                  
                        Euroopa Parlamendi, Euroopa Liidu Nõukogu ja Euroopa Komisjoni vahel sõlmitud institutsioonidevaheline parema õigusloome kokkulepe (ELT L 123, 12.5.2016, lk 1–14).
               
               
                  
                     (17)
                  
                        
                  
                     5. septembri 2018. aasta eriaruanne nr 24/2018: „Tööstuslikud süsinikdioksiidi kogumise ja säilitamise ning uuendusliku taastuvenergiatehnoloogia näidisprojektid ELis: viimase kümne aastaga ei ole saavutatud oodatud edasiminekut“
                  
                  , mis on kättesaadav kontrollikoja veebilehel: 
                  https://www.eca.europa.eu/Lists/ECADocuments/SR18_24/SR_CCS_ET.pdf
               
               
                  
                     (18)
                  
                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).
               
               
                  
                     (19)
                  
                        Rahastamiskõlblikud projektid võivad hõlmata nii protsesside kui ka toodete uuendusi, mis puudutavad kasvuhoonegaasimahukate toodete asendamist.
               
               
                  
                     (20)
                  
                        ELT L 275, 25.10.2003, lk 32. 
               
               
                  
                     (21)
                  
                        Komisjoni 3. novembri 2010. aasta otsus 2010/670/EL, millega nähakse ette kriteeriumid ja meetmed, et rahastada liidu kasvuhoonegaaside saastekvootidega kauplemise süsteemi raames vastavalt Euroopa Parlamendi ja nõukogu direktiivile 2003/87/EÜ tööstuslikke näidisprojekte, mille eesmärk on süsinikdioksiidi keskkonnaohutu kogumine ja geoloogiline säilitamine, ning näidisprojekte, mis tutvustavad taastuvenergiaga seotud innovatiivseid tehnoloogialahendusi (ELT L 290, 6.11.2010, lk 39).
               
               
                  
                     (22)
                  
                        
                  
                     5. septembri 2018. aasta eriaruanne nr 24/2018: „Tööstuslikud süsinikdioksiidi kogumise ja säilitamise ning uuendusliku taastuvenergiatehnoloogia näidisprojektid ELis: viimase kümne aastaga ei ole saavutatud oodatud edasiminekut“
                  
                  , mis on kättesaadav kontrollikoja veebilehel: 
                  https://www.eca.europa.eu/Lists/ECADocuments/SR18_24/SR_CCS_ET.pdf
               
               
                  
                     (23)
                  
                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).
               
               
                  
                     (24)
                  
                        Komisjoni 12. novembri 2010. aasta määrus (EL) nr 1031/2010 Euroopa Parlamendi ja nõukogu direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem, kohase kasvuhoonegaaside saastekvootide enampakkumise ajastamise) haldamise ja muude aspektide kohta (ELT L 302, 18.11.2010, lk 1).
               
               
                  
                     (25)
                  
                        Nõukogu 19. detsembri 2002. aasta määrus (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT L 11, 16.1.2003, lk 1).